Košarkaši Srbije savladali su Izrael sa 97:76 (26:18, 23:15, 18:17, 30:26) u poslednjem kolu kvalifikacija za Mundbasket i ovom pobedom su obezbedili mesto na Svetskom prvenstvu, koje se igra kasnije ove godine u Kini.

Foto: Aleksandar Dimitrijević / RAS Srbija Košarkaši Srbije pred odlučujući meč sa Izraelom u kvalifikacijama za Svetsko prvenstvo

Početak je bio kakav se samo može poželeti, stigli su naši momci do 7:0 i onda kao da su stali. Znatno sporije su igrali do kraja prve deonice, a onda se raspucao Dragan Milosavljević koji je u prvom poluvremenu postigao čak 16 poena. Pogađao je iz svih pozicija i na sve načine, a pratili su ga Miloš Teodosić trojkama i asistencijama, te Vladimir Lučić koji je briljirao i u defanzivnim i ofanzivnim zadacima.

Drugu deonicu su obeležila zakucavanja Nikole Milutinova i Lučića, dok su iza linije za tri poena bili precizni Teodosić, Birčević i Milosavljević i time odveli našu selekciju na "plus 16" (51:35) nakon dvadeset minuta igre.

Foto: Aleksandar Dimitrijević / RAS Srbija

Napravili su u trećoj deonici naši momci još veću razliku, ali je onda usledila brza reakcija Izraelaca koji su napravili seriju od 9:0. Nije prošlo mnogo, a naši momci su ponovo postavili stvari na svoje mesto. Zategli su odbranu, a napadom je ponovo sjajno dirigovao Teodosić što je bilo dovoljno da razlika ponovo bude neuhvatljiva za rivale.

U četvrtoj četvrtini se uživalo u sjajnim potezima naših reprezentativaca. Prosto se ne zna ko je bio više raspoložen za igru u poslednjoj, superefikasnoj deonici kada je postalo jasno da ćemo "orlove" gledati u Kini.

Foto: Aleksandar Dimitrijević / RAS Srbija Miloš Teodosić i Aleksandar Đorđević u razgovoru

Srbija - Izrael 97:76 (26:18, 23:15, 18:17, 30:26)

Dvorana: Aleksandar Nikolić Gledalaca: oko 6.000 Sudije: Konde, Jilmaz, Kalatrava

Srbija: Avramović 2, Birčević 9, Đoković 3, Gagić, Simonović 5, Jelovac 8, Lučić 22, Milosavljević 20, Milutinov 10, Raduljica 5, Teodosić 11, Tepić 2

Izrael: Avdija 10, Klajn 12, Menko 3, Segev, Ziv 10, Koen 16, Ginat, Gut, Pnini 3, Timor 3, Zalmanson 10, Zusman 9

Tabela:

1. Grčka 11 10 1 903:817 21

2. Nemačka 11 9 2 954:798 20

3. Srbija 12 7 5 993:875 19

4. Gruzija 12 5 7 927:968 17

5. Izrael 12 5 7 925:974 17

6. Estonija 12 4 8 821:950 16

ČETVRTA ČETVRTINA: Sjajna završnica naših momaka, Srbija - Izrael 97:76

97:76 - Ilija Đoković je pogodio trojku za kraj uspešnog ciklusa kvalifikacija za Svetsko prvenstvo. Gledaćemo "orlove" na najvećoj svetskoj pozornici, a takmičenje počinje poslednjeg dana avgusta!

90:65 - Lučić briljira na ovom susretu. Nanizao je nekoliko fenomenalnih poteza, a "Pionir" je proključao nakon nekih poteza naših košarkaša i kada je postalo jasno da ćemo naše momke gledati u Kini na Mundobasketu.

Foto: Aleksandar Dimitrijević / RAS Srbija Dragan Milosavljević zakucava

74:56 - Sve je izvesnije da će ovaj ciklus naši momci završiti trijumfalno!

72:52 - Kakvo otvaranje poslednje deonice! Teodosić je sjajno pronašao Milutinova za alej-up i sjajno zakucavanje našeg centra. Jelovac je kasnije sa linije sa slobodna bacanja dodatno uvećao prednost.

TREĆA ČETVRTINA: "Orlovi" su se kockali, ali i napravili veliku seriju u završnici, Srbija - Izrael 67:50

67:50 - Ubacili su naši momci u brzinu više nakon tajm-auta selektora Aleksandra Đorđevića i time pokazali rivalu da nemaju nameru da dozvole neizvesnu završnicu. U tim trenucima se naša igra gradila uglavnom u reketu i to u prvom redu od strane Milutinova i Jelovca.

Foto: Aleksandar Dimitrijević / RAS Srbija Košarkaši Srbije

59:46 - Naši momci su u nešto sporijem ritmu odigrali ove minuta, pa su rivali uspeli da umanje razliku koju je Srbija "pogurala" i do 22 poena razlike.

59:39 - Uživanje je gledati "orlove" kada igraju ovako. Pogađaju iz svih oružja, a Lučić je sjajnih zakucavanje odveo našu selekciju na "plus 20".

Foto: Aleksandar Dimitrijević / RAS Srbija Vladimir Lučić je imao nekoliko fenomenalnih zakucavanja na susretu sa Izraelom

57:35 - "Orlovi" melju rivala, rapsodija koju je prelepo gledati. Birčević se nadovezao nizu sjajnih poteza naših momaka trojkom i tako doneo "plus 22".

54:35 - Miloš Teodosić je linije za slobodna bacanja postigao prve poene u nastavku, a onda je i sjajno asistirao Valdimiru Lučiću koji je postigao trojku.

U našoj grupi se u istom terminu igra još jedan meč, a na poluvremenu Estonija vodi protiv Gruzije sa 48:42. Ovaj meč bi mogao da ima uticaja na konačni plasman samo u slučaju da naši momci ispuste veliku prednost koju su imali na poluvremenu.

DRUGA ČETVRTINA: "Orlovi" nastavljaju da briljiraju, Milosavljević i Teodosić diriguju košarkaškom simfonijom, Srbija - Izrael 49:33

49:33 - Tačku na sjajno izdanje naših momaka u prvih 20 minuta stavio je Marko Simonović dalekom dvojkom iz ugla. To je bilo dovoljno da "Pionir" aplauzima isplati u svlačionicu naše momke!

47:31 - Sjajno igraju naši momci! Teodosić potvrđuje ulogu lidera ove selekcije novom trojkom kojim je naša selekcija napravila veliku zalihu pred drugu polovinu meča.

Foto: Aleksandar Dimitrijević / RAS Srbija Dragan Milosavljević u karakterističnom prodoru

44:31 - "Orlovi" nastavljaju da uvećavaju prednost pred poluvreme. Lučić je krenuo na moćno zakucavanje, ali je fauliran, pa je poene mora da zaradi sa linije za slobodna bacanja. Ipak, šteta po Izraelce bila je podjednaka.

42:31 - Milosavljević je još dva puta precizan, ali sa linije za slobodna bacanja. To je bilo dovoljno za najveću prednost naše selekcije na meču, do "plus 11"!

38:31 - Lučič je još jednom bio precizan, dok je na drugoj strani Pnini imao jedan izuzetno neprecizan pokušaj.

36:29 - A ko bi drugi?! Milosavljević je još jednom precizan i postigao je gotovo polovinu poena naše selekcije. U sledećem napadu je asistirao Vladimiru Lučiću za njegove prve poene, polaganjem iz kontranapada. Aktivna legenda izraelske košarke Gaj Pnini je odgovorio trojkom!

31:23 - Milosavljević ne prestaje da niže poene! Ovog puta je postigao trojku i time postao prvi dvocifreni igrač u našoj selekciji sa 14 datih poena!

Foto: Aleksandar Dimitrijević / RAS Srbija Detalj sa zagrevanja "orlova"

28:23 - Milosavljević je nakon leta zakucavanjem sproveo u koš loptu koju mu je idealno bacio Teodosić. To su akcije na koje su nas "orlovi" i navikli!

26:19 - Dugo se čekalo na poene naše selekcije, više od minuta. U tom periodu je jedan napad završen nepreciznim pokušajem za tri poena Teodosića pred sam istek vremena. Birčević je promašio još jedan šut za tri poena, pa ni nakon 2 i po minuta naša selekcija nije uspela da postigne.

Foto: Aleksandar Dimitrijević / RAS Srbija Selektor Aleksandar Đorđević je imao šta da sugeriše igračima

PRVA ČETVRTINA: "Orlovi" sjajno otvorili susret i došli do rane prednosti, Srbija - Izrael 26:18

26:18 - Prvu deonicu je na sjajan način završio Miloš Teodosić, trojkom u zadnjim sekundama je stavio tačku na sjajnu prvu deonicu "orlova".

22:18 - Još jednom su se Izraelci približili, ali su onda sjajnu akciju izveli Stevan Jelovac i Nikola Milutinov, koji je to završio zakucavanjem.

18:13 - Dragan Milosavljević preuzima odgovnornost na otvaranju susreta, a njemu se pridružio i Miloš Teodosić koji je postigao trojku.

Foto: Aleksandar Dimitrijević / RAS Srbija Navijači su napunili "Pionir" ne bi li pomogli "orlovima" da se plasiraju na Mundobasket

13:13 - Istopili su Izraelci prednost naših košarkaša, a do poravnanja su došli sa linije za slobodna bacanja pogocima Idana Zalmansona.

13:6 - Birčević nastavlja da rešeta koš rivala, ovog puta je to učinio poluhorogom i upisao nove poene za našu selekciju.

11:6 - Nove poene postigao je Tepić, a po prvi put se u strelce upisao i Miroslav Raduljica.

7:0 - Prve poene u odlučujućem meču za plasman na Svetsko prvenstvo postigao je Stefan Birčević, a zatim su se nadovezali Milenko Tepić i Dragan Milosavljević.

UOČI MEČA:

Izabranici Aleksandra Đorđevića su porazom od Estonije (71:70) propustili priliku da već tada obezbede plasman na Mundobsket.

Prednost našoj selekciji može biti ta što je jača za Vladimira Lučića i Nikolu Milutinova koji će zameniti Nikolu Jovanovića i Ivana Paunića, dok će "orlovi" biti lišeni pomoći Vasilija Micića koji propušta duel zbog problema sa povredom zgloba.

Poslednji prozor - grupa L

Četvrtak, 21. februar

(11. kolo)

Estonija - Srbija 71:70

Izrael - Nemačka 81:77

Grčka - Gruzija 81:69

Nedelja, 24. februar

(12. kolo)

Srbija - Izrael 16

Gruzija - Estonija 16

Nemačka - Grčka 18

Tabela

1. Grčka 10 1 903:817 21

2. Nemačka 9 2 954:798 20

3. Srbija 6 5 896:799 17

4. Gruzija 5 6 850:884 16

5. Izrael 5 6 849:877 16

6. Estonija 2 9 737:873 14

(Vladan Tegeltija)